বিশ্ব পর্যটনে দ্রুত বাড়ছে ভারতের জনপ্রিয়তা!

ওয়েব ডেস্ক : বিশ্ব পর্যটনে (World Tourism) ভারতের জনপ্রিয়তা দ্রুত বাড়ছে। ২০২৬ সালে মার্কিন পর্যটকদের শীর্ষ পছন্দের ট্রেন্ডিং গন্তব্য হিসেবে ভারতের (India) নাম উঠে এসেছে একাধিক আন্তর্জাতিক ভ্রমণ সংস্থার রিপোর্টে। ঐতিহ্য, আধ্যাত্মিকতা ও বৈচিত্রময় সংস্কৃতির দেশ হিসাবে ভারতের প্রতি আগ্রহ আরও বাড়ছে আমেরিকান ভ্রমণ প্রেমীদের কাছে।

আমেরিকানদের মধ্যে ভারতের যে জায়গাগুলি ভ্রমণের তালিকায় রয়েছে সেগুলি হল, রাজস্থানের জয়পুর (Jaipur)। আসামের জোরহাট (Jorhat)। রয়েছে উত্তরপ্রদেশের বারাণসীও (Varanasi)। স্কাই স্ক্যানারের তথ্য বলছে, আসামের জোরহাট নিয়ে সাধারণ মানুদের মধ্যে সবথেকে বেশি আগ্রহ দেখা দিয়েছে। মূলত, অসমের সাংস্কৃতিক কেন্দ্র হিসাবে পরিচিত জোরহাট। তার সুবিস্তৃত চা বাগান, সমৃদ্ধ ঐতিহ্য এবং বিশ্বের বৃহত্তম নদী দ্বীপ মাজুলির কাছাকাছি অবস্থানের জন্য বিখ্যাত। টোকলাই চা গবেষণা ইনস্টিটিউটের আবাসস্থল হিসেবে, এটি ইতিহাস, প্রকৃতি এবং প্রাণবন্ত অসমীয়া সংস্কৃতির এক অপূর্ব মিশ্রণ।

আরও খবর : অর্থনৈতিকভাবে কতটা পরাধীন ভারতীয়রা? জেনে নিন বিরাট আপডেট

অন্যদিকে হল, ভারতের অন্যতম পবিত্র শহর বারাণসী (Varanasi)। এই শহরের চিরন্তন আধ্যাত্মিক আভা দর্শকদের মুগ্ধ করে। পবিত্র গঙ্গার তীরে অবস্থিত এই শহর প্রাচীন আচার-অনুষ্ঠান, কাশী বিশ্বনাথের মতো ঐতিহাসিক মন্দির, প্রাণবন্ত ঘাট এবং শত বছরের পুরোনো ঐতিহ্যে ভরা সরু গলি ভ্রমণকারীদের আগ্রহ আরও বাড়িয়েছে। পাশপাশি রাজস্থানের জয়পুর (Jaipur) নিয়ে ভ্রমণকারীদের মধ্যে আগ্রহ দেখা দিয়েছে।

বিশেষজ্ঞদের মতে, ভারতের (India) জনপ্রিয়তার পেছনে বড় কারণ হল দেশের ঐতিহাসিক স্থাপত্য, বিলাসবহুল পর্যটন পরিকাঠামো এবং উন্নত বিমান যোগাযোগ ব্যবস্থা। পাশাপাশি, ভারত সরকারের ই-ভিসা ব্যবস্থা, হেরিটেজ ও টেকসই পর্যটন উদ্যোগ বিদেশি ভ্রমণকারীদের কাছে দেশটিকে আরও সহজলভ্য করে তুলেছে। ট্রাভেল অ্যানালিস্টদের দাবি, ২০২৬ সালে ভারতে মার্কিন পর্যটকের সংখ্যা ৩০ থেকে ৩৫ শতাংশ পর্যন্ত বৃদ্ধি পেতে পারে।

পর্যটন শিল্পের বিশেষজ্ঞরা মনে করছেন, ভারত এখন শুধু ঐতিহ্য ও ধর্মীয় কেন্দ্র নয়, বরং ওয়েলনেস ট্যুরিজম, যোগ শিবির, প্রাকৃতিক সৌন্দর্য এবং আধুনিক আতিথেয়তার এক অনন্য সংমিশ্রণ হিসেবে বিশ্ব মানচিত্রে নতুনভাবে জায়গা করে নিচ্ছে।